stanford-oval/wikipedia huggingface dataset:
דמויי שקנאים
מיון

סדרה צוללנאים (Gaviiformes)
סדרה חסידאים (Ciconiiformes)
סדרה שקנאים (Pelecaniformes)
סדרה סולתאים (Suliformes) - ייתכן ששייכת לסדרת השקנאים
קבוצה Austrodyptornithes
סדרה פינגווינאים (Sphenisciformes)
סדרה יסעוראים (Procellariiformes)
הפתונאים (Phaethontiformes) הועברו יחד עם הסדרה סופיות שמש (Eurypygiformes) לקבוצה Eurypygimorphae. שתי הקבוצות שייכות יחדיו לקבוצה הגדולה Ardeae.
דניס אשני

דניס אשני (בהונגרית: Dénes Eszenyi; נולד ב-9 בינואר 1968) הוא כדורגלן עבר הונגרי ששיחק בעמדת החלוץ.
קריירה

אשני התחיל את הקריירה שלו במחלקת הנוער של נירג'האזה ספרטקוס ובגיל 18 הצטרף לאויפשט.
בקיץ 1992 אשני חתם במכלן מליגת העל הבלגית. ב-22 באוגוסט 1992 ערך את הופעת הבכורה שלו בקבוצה בהפסד 1-0 לאנדרלכט. ב-5 במרץ 1993 הבקיע את שער הבכורה שלו בקבוצה בניצחון 0-1 נגד סטנדרד לייז'.
בינואר 1995 אשני חזר להונגריה כאשר חתם בפץ'. בקיץ 1995 הושאל לקיספסטי הונבד, אך בנובמבר של אותה שנה עזב אותה וחתם בהפועל צפרירים חולון. עונה לאחר מכן נשאר בישראל וחתם בבני יהודה בה שיחק רק משחק אחד במחזור השני.
בקיץ 1997 אשני חזר לקדנציה שנייה באויפשט, עמה זכה באליפות בסיום העונה. בינואר 1999 חתם בפרנצווארוש.
בקיץ 1999 חתם במכבי פתח תקווה, אותה עזב אחרי 7 הופעות וחתם בהפועל רמת גן.
בקיץ 2000 חתם באלורה ובסיום העונה פרש מכדורגל.
ב-5 בספטמבר 1990 אשני ערך את הופעת הבכורה שלו בנבחרת הונגריה בניצחון 1-4 נגד טורקיה. ב-9 במרץ 1994 ערך את משחקו האחרון בנבחרת בהפסד 2-1 לשווייץ בו כבש את שערו היחיד בנבחרת.
תארים

ליגת העל ההונגרית: 1989/1990, 1997/1998
הגביע ההונגרי: 1986/1987, 1991/1992
הגביע ההונגרי: 1995/1996
דידיה קלו

| --- | --- |
קלו, 2017
קלו, 2017
 לידה:  23 בפברואר 1966 (בן 58) ז'נבה, שווייץ 
 שם לידה:  Didier Patrick Queloz 
 ענף מדעי:  אסטרונומיה
 מקום מגורים:  שווייץ שווייץ
 מקום לימודים:  אוניברסיטת ז'נבה 
 מנחה לדוקטורט:  מישל מאיור 
 מוסדות:  המכון הטכנולוגי של ציריך  המכון הטכנולוגי של ציריך (2021)  אוניברסיטת ז'נבה  אוניברסיטת קיימברידג' 
 תלמידי דוקטורט:  Amaury Triaud 
 פרסים והוקרה:  פרס וולף לפיזיקה (2017)  עמית החברה המלכותית (2020)  Clarivate Citation Laureates (2013)  פרס נובל לפיזיקה (2019)  פרס חזית הידע של קרן BBVA (2011) 
 תרומות עיקריות
 גילוי ראשון של כוכב לכת חוץ-שמשי
 
דידייה קלו (בצרפתית: Didier Queloz; נולד ב-23 בפברואר 1966) הוא אסטרונום שווייצרי, פרופסור לאסטרופיזיקה באוניברסיטת קיימברידג' ובאוניברסיטת ז'נבה. בשנת 2013 היה מועמד לזכייה בפרס נובל לפיזיקה יחד עם מישל מאיור וג'פרי מרסי. בשנת 2017 זכה בפרס וולף בפיזיקה יחד עם מישל מאיור על הגילוי הראשון של כוכב הלכת החוץ-שמשי בשנת 1995.
בשנת 2011 הוענק לו פרס חזית הידע. קלו הוא חתן פרס נובל לפיזיקה לשנת 2019, יחד עם ג'יימס פיבלס (50% מהפרס), אסטרופיזיקאי וקוסמולוג עיוני קנדי-אמריקני, ומישל מאיור, שווייצרי גם הוא.
דמונוזאורוס

| דמונוזאורוס |
| --- | --- |

תקופה
טריאס עליון, 205–201 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: דמונוזאורוס
מין:: Daemonosaurus chauliodus
שם מדעי
 Daemonosaurus chauliodus

דֶמונוזאורוס (שם מדעי: Daemonosaurus) הוא סוג דינוזאור מקבוצת התרופודה שחי בתור הטריאס, כ-200 מיליון שנה לפני זמננו. פירוש שמו הוא "לטאה שֵׁד", והוא ניתן לו עקב ניביו הגדולים.
מאפיינים

זה היה דינוזאור קטן באורך של 1.5 מטר ואולי עד 2.2 מטר ושקל 22 ק"ג בממוצע. הוא נע בזריזות בעזרת רגליו והיה בעל לסתות קצרות ובהם שיניים גדולות בלסתו העליונה שהזכירו שיני ערפד. הוא היה מקרוביו של הצלופיזיס שחי באותה תקופה, אך היה חסון יותר. כמו כן הוא דמה לאאורפטור.
מאובניו נמצאו בתצורת צ'ינלה בניו מקסיקו ועל פי מבנה המאובנים ייתכן שמדובר בצעיר. עד כה נמצא רק מאובן אחד שלו הכולל מספר עצמות שונות, חוליות, גולגולת ועצמות צוואר.
יצור זה חי בסוף הטריאס באקלים חמים וניזון מיצורים קטנים יותר. הוא היה הדינוזאור היחיד בבית הגידול שלו, לצד הצלופיזיס, והוא חי לצד ארכוזאורים גדולים ודמויי-תנינאים כמו ההֶספֶּרוסוכוס (Hesperosuchus) והרֶדונדָזאורוס (Redondasaurus).
האדרספילד

| --- | --- |
סמל האדרספילדסמל האדרספילד
תצפית על האדרספילד מקאסל היל
תצפית על האדרספילד מקאסל היל
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  יורקשייר והאמבר
 תאריך ייסוד:  1086 
 שטח:  67.62 קמ"ר
 אוכלוסייה:  ‏
  ‑ בעיירה:  162,949 (2011)
 קואורדינטות:  53°38′42″N 1°46′47″W﻿ / ﻿53.6450°N 1.7798°W﻿ / 53.6450; -1.7798
 אזור זמן:  UTC
 http://www.huddersfieldhistory.org.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים האדרספילד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים האדרספילד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי האדרספילד(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי האדרספילד  he tabBackground:;tabBorder:#aaa;defaultTab:0;
 
האדרספילד (באנגלית: Huddersfield) היא עיר שוק (עיירה באופן רשמי) גדולה במערב יורקשייר, אנגליה. זוהי העיירה ה-11 בגודלה בבריטניה, עם אוכלוסייה של 162,949 על פי מפקד אוכלוסין משנת 2011
. היא שוכנת באמצע הדרך בין לידס ומנצ'סטר.
גאוגרפיה

האדרספילד נמצאת ליד מפגש הנהרות קולן והולם. העיר ידועה באירוע של מרד הלודיטים בתקופת המהפכה התעשייתית, ובגלל היותה מקום הלידה של ליגת הרוגבי. בנים מפורסמים של העיר הם ראש ממשלת בריטניה ומנהיג הלייבור הרולד וילסון וכוכב הקולנוע ג'יימס מייסון.
שתי קבוצות הספורט המובילות בהאדרספילד הן קבוצת ליגת הרוגבי האדרספילד ג'יאנטס, שנוסדה בשנת 1895, ומשחקת בליגת העל האירופית (לרוגבי), וקבוצת הכדורגל האדרספילד טאון, שנוסדה בשנת 1908 ומשחקת בפרמייר ליג. בעיר נמצאת אוניברסיטת האדרספילד וכן מספר מכללות.
האדרספילד היא עיר של אדריכלות ויקטוריאנית. ומבנה תחנת הרכבת בה הוא בניין רשום מדרגה I, ומתואר על ידי ג'ון בטג'מן כ"חזית התחנה המפוארת ביותר באנגליה", שנייה רק לסנט פנקראס, לונדון. התחנה בכיכר סנט ג'ורג' שופצה בעלות של 4 מיליון ליש"ט ולאחר מכן זכתה בפרס אאורופה נוסטרה לאדריכלות אירופית.
הערות שוליים

↑  מסדר אוכלסין 2011
↑  Denis Kilcommons: Huddersfield is the 11th biggest town in Britain
↑    Telegraph Reporter, ‏Britain's 20 biggest towns, The Telegraph, 18 August 2011
↑  St George’s Square finally finished - £4m and 550 days later
| --- | --- |
בקרת זהויות :  NLI: 987007554908405171  GND: 4240127-6  LCCN: n81032659  MusicBrainz: 96cb90d8-8847-453d-8e74-1030d769ca6f  NARA: 10045581  NKC: ge985966  VIAF: 146587830   WorldCat (עם VIAF): 146587830 
ערך זה הוא קצרמרבנושא יישובים באנגליה. אתם מוזמנים לתרום לוויקיפדיה ו.
דניס אוונס

דניס ג'וזף אוונס (באנגלית: Dennis Joseph Evans;‏ 18 במאי 1930 - 23 בפברואר 2000) היה כדורגלן אנגלי.
קריירה

אוונס נולד באלסמר פורט שבצ'שייר, והחל את קריירת הנוער שלו במועדון המקומי. הוא נבחן בלא הצלחה בוולבס, ובינואר 1951 חתם בארסנל. לאחר שנתיים בקבוצת המילואים ובקבוצת הנוער של המועדון ערך את הופעת הבכורה שלו במשחק מול האדרספילד טאון ב-22 באוגוסט 1953. בעונתו הראשונה הוא שיחק רק בחלק מהמשחקים, אך בעונתו השנייה בארסנל הצליח לזכות במקום קבוע בהרכב בעמדת המגן השמאלי, במקום וולי ברנס.
אוונס היה שחקן הרכב קבוע עד סוף העשור. בתקופה זו הוא הבקיע את אחד מהשערים הידועים ביותר בהיסטוריה של ארסנל; לקראת סוף המשחק מול בלקפול ב-17 בדצמבר 1955 התוצאה הייתה 4 - 0, כאשר לפתע נשמעה שריקה מכיוון הקהל. אוונס חשב ששופט המשחק שרק לכיוונו, ובעט בכדור בשמחת ניצחון. כתוצאה מהבעיטה הכדור חלף על פני שוער ארסנל קון סאליבן, וחדר לרשת. המשחק הסתיים בתוצאה 4 - 1.
ב-1956 הפך אוונס לבועט הפנדלים הקבוע של ארסנל; הוא הבקיע 12 שערים ב-207 משחקיו במדי ארסנל, כולל שבעה בעונת 1958/1959. הוא גם החליף את השוער ג'ק קלסי הפצוע בגמר גביע ה-FA של 1959. במשך תקופה קצרה זכה לענוד את סרט הקפטן של ארסנל, ואף השתתף במדי נבחרת לונדון בחצי גמר גביע ערי הירידים של עונת 1955/1958. אולם, המועדון לא שיחק היטב בתקופתו של אוונס, והוא לא זכה בתואר משמעותי כלשהו.
הוא היה המגן השמאלי הבכיר של ארסנל עד המשחק מול וולבס ב-29 באוגוסט 1959, שבו שבר את קרסולו. אף על פי שהתאושש הוא לא הצליח לשחזר את יכולתו הקודמת. לאחר שבילי מק'קולו הובא על מנת למלא את מקומו הוא השתתף בשישה משחקים נוספים (האחרון מול טוטנהאם הוטספר ב-16 בינואר 1960), ולאחר מכן עבר לשחק בקבוצת המילואים של המועדון. הוא היה שחקן ארסנל עד 1963, וסייע לאמן את קבוצות המילואים והנוער. לאחר מכן הוא עבד בלוטון טאון באותם תפקידים. לאחר מכן הוא פרש מתחום הכדורגל.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
דמויי תרנגול

| דמויי תרנגול |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
על־סדרה:: דמויי תרנגול
סדרה:: בעלי אגן דמוי לטאה
תת־סדרה:: תרופודה
סדרות
 אווזאים  תרנגולאים
שם מדעי
 Galloanserae ‏סקלטר, 1880

ברווז מוסקובי.
דמויי תרנגול (שם מדעי: Galloanserae) היא על-סדרה של עופות מודרניים אשר חיים על הקרקע או על המים ולא נוטים לעוף רב הזמן. זוהי הקבוצה היחידה מעופות מפותחים חסרי שיניים שאינה כלולה בקבוצה נאואווס והיא הופרדה משאר המינים החל מהקרטיקון העליון לפני 105 מיליון שנה.
מינים אלה כבדים יותר בממוצע משאר העופות המפותחים חסרי השיניים ורובם מעופפים מגושמים, כשחלקם כלל לא מעופפים. בעבר היו מינים ענקיים מהקבוצה כמו הדרומורניס והגסטורניס וכן הפלאגורניס בעל מוטת הכנפיים הגדולה של 7 מטר. רבים מהם גידלו נוצות ראווה וחלקם בעלי דו-צורתיות זוויגית בולטת.
בעל-סדרה זו נכללים הברווזיים, האווזים, התרנגולאים, השליווים והפניניות. חלק מהמינים מהווים עופות מחמד ונוי ידועים.
מיון

סדרה גסטורניסאים (Gastornithiforms) - נכחדה
משפחה דרומורניטיים (Dromornithidae)
משפחה גסטורניסיים (Gastornithidae)
קבוצה Pangalliformes
משפחה Gallinuloididae - נכחדה
משפחה Paraortygidae - נכחדה
משפחה Quercymegapodiidae - נכחדה
משפחה Sylviornithidae - נכחדה. בה הסילביאורניס
סדרה תרנגולאים (Galliformes)
משפחה הוקיים (Cracidae)
משפחה דגרתיליים (Megapodiidae)
משפחה פניניתיים (Numididae)
משפחה שלווים אמריקניים (Odontophoridae)
משפחה פסיוניים (Phasianidae)
קבוצה Odontoanserae
סדרה אודונטופטריגים (Odontopterygiformes) - נכחדה.
קבוצה Anserimorphae
משפחה Vegaviiformes? - נכחדה
קבוצה Anseriformes
משפחה Presbyornithidae - נכחדה. בה הפרסביאורניס.
סדרה אווזאים (Anseriformes)
על-משפחה Anseres
משפחה קמיקיים (Anhimidae)
משפחה אווזים עורבניים ( Anseranatidae)
משפחה ברווזיים (Anatidae)
דוד חכם (מזרחן)

| --- | --- |
אין תמונה חופשית
 לידה:  22 ביוני 1951 (בן 73) יח' בסיון התשי"א רמת השרון, ישראל 
 מדינה:  ישראל 
 השכלה:  תואר שני בהיסטוריה של המזרח התיכון  מאוניברסיטת ת"א ובמדעי המדינה ובלימודי ביטחון לאומי מאוניברסיטת חיפה
 השתייכות:   צבא הגנה לישראל    המוסד
 דרגה:    אלוף-משנה (במילואים)
 תפקידים בשירות
 קצין צה"ל ויועץ לשרי ביטחון
 תפקידים אזרחיים
 סופר, מרצה, אנליסט ופרשן בתקשורת הכתובה והמשודרת בתחום הערבי-פלסטיני
 
דוד חכם (נולד ב-22 ביוני 1951) הוא חוקר, יועץ פוליטי ומומחה לענייני ערבים. כיהן כיועץ לעניינים ערביים לשרי הביטחון יצחק מרדכי, משה ארנס, אהוד ברק, בנימין בן אליעזר, שאול מופז ועמיר פרץ.
ביוגרפיה

חכם נולד ברמת השרון לדליה (פרחה) ונאזם, שעלו מבגדד בשנת 1951. בוגר בית הספר התיכון "אהל שם" ברמת גן.
ביוגרפיה > שירות בצה"ל

במסגרת תפקידיו בצה"ל, שירת באגף המבצעים, באגף התכנון, באגף המודיעין ובתיאום פעולות הממשלה בשטחים. חכם עמד בראש המחלקה לעניינים ערביים בממשל הישראלי ברצועת עזה לאורך כל שנות האינתיפאדה הראשונה (1987-1993). במשך ארבע שנים שירת במוסד למודיעין ולתפקידים מיוחדים כמושאל מצה"ל.
בתום שירותו ברצועת עזה, שימש מטעם מתאם פעולות הממשלה בשטחים כיועץ מדיני, שם היה אחראי למשא ומתן בין ישראל לבין אש"ף במסגרת תהליך אוסלו. במסגרת תפקידו, היה חבר במשלחות הישראליות בכל קבוצות העבודה במסלול המשא ומתן הרב צדדי, והשתתף בערוצים השונים של המשא ומתן הדו-צדדי בין ישראל לבין אש"ף על הסכם הביניים. כמו כן לקח חלק בפגישות הדרג המדיני הבכיר בישראל עם יו"ר אש"ף, יאסר ערפאת, וכן עם מחמוד עבאס.
בשנת 1999 חכם השתחרר משירות קבע בצה"ל והוא בדרגת אלוף-משנה.
ביוגרפיה > לאחר השירות

בתום שירותו הצבאי המשיך לעבוד במשרד הביטחון. החל משנת 1997 ועד שנת 2005, שימש כיועץ לשרי הביטחון לעניינים ערביים. במסגרת זאת, השתתף בפגישות שוטפות של שרי הביטחון ושרים אחרים עם מנהיגים ערביים. לאחר מכן, כיהן כמרכז הנושאים הערביים באגף הביטחוני-מדיני של משרד הביטחון.
מאז שנת 2018 משמש כעמית מחקר בכיר ב"מכון מרים" בארצות הברית, כאנליסט, כמרצה וכפרשן לעניינים ערביים ופלסטיניים.
ביוגרפיה > השכלה אקדמית

חכם סיים לימודי תואר ראשון בחוגים להיסטוריה של המזרח התיכון ולמדע המדינה באוניברסיטת תל אביב (1969–1972) במסגרת העתודה האקדמית של צה"ל, ותואר שני בהיסטוריה של המזרח התיכון מאוניברסיטת תל אביב, ובלימודי ביטחון לאומי מטעם אוניברסיטת חיפה. הוא בוגר המכללה הבין-זרועית לפיקוד ולמטה והמכללה לביטחון לאומי של צה"ל.
ביוגרפיה > חיים אישיים

חכם נשוי לחיה לבית אלטר. הזוג מתגוררים ברעות ולהם שתי בנות ובן.
פרסומים > ספרים

ותימלא הארץ חמאס – שיח' אחמד יאסין ומלחמתו בישראל, אוניברסיטת חיפה, 2006
עזה בגובה העיניים: מבט לאינתיפאדה מבפנים, הוצאת מודן, 2016
"תנועת מורדי ט'פאר – "1975-1965 ", מערכות 253 ,1976 ,ע"ע 41–45.
"איום ערבי מחודש על השיט בים סוף", סקירה חודשית, מרץ 1979.
"דרום תימן –מוקד תסיסה בחצי האי ערב", סקירה חודשית, ינואר 1979.
"עשר שנים לקיום האמירויות הערביות המאוחדות – איחוד בתוך פיצול", סקירה חודשית, 1984 ,ע"ע 27–36.
"משבר באש"ף – מיציאת ביירות ועד הכינוס ברבת עמון", סקירה חודשית, 1990 ,ע"ע 31–37.
"פסגת קזבלנקה", סקירה חודשית, 1985 ,ע"ע 22–33.
"שלבי האינתיפאדה – מהתפרצות ספונטנית לפעילות מאורגנת", סקירה חודשית, 1990 ,ע"ע 31–37.
"תנועת ההתנגדות האסלאמית חמאס – אסלאם רדיקלי במבחן המעשה", מערכות, 1996 ,ע"ע 13-2.6
Cautious Optimism in Ramallah Regarding Biden, BESA BAR ILAN UNIVERSTY, January 7, 2021
Col. (ret.) David Hacham, Palestinian elections are still far from certain, March 5, 2021
David Hacham, Gaza Will Remain a Powder Keg, Qatari Cash or Not, Jewish & Israel News Algemeiner.com, ‏August 25 ,2021
David Hacham, Palestinian and regional players prepare for life after Abbas, September 23, 2021
David Hacham, Palestinian Authority sobers up on expectations from the Biden administration, Jewish Journal, November 18, 2021
דוד חכם, חמאס מנהל מלחמת התשה בעזה, באתר הארץ, 11 במרץ 2019
הגה

ערך זה עוסק בחלק של כלי תחבורה המשמש לקביעת כיוון התקדמותו. אם התכוונתם למשמעות אחרת, ראו .
הגה של מכונית מודרנית
ההגה משמש לקביעת כיוון התקדמותו של כלי תחבורה
הגה (או ברבים- הגהים/הגיים) הוא חלק של כלי תחבורה המשמש לקביעת כיוון ההתקדמות שלו. הוא חלק ממערכת הניווט וההיגוי בכל כלי הרכב היבשתיים המודרניים ורווח גם בכלי תעופה וכלי שיט. חלק זה של מערכת ההיגוי נשלט על ידי הנהג בעוד ששאר החלקים מגיבים לתנועות ההגה. הניווט יכול להיעשות בשתי דרכים: בעזרת רכיבים הידראולים (בהגה כוח) או על ידי מחשב (בעיקר במכונות חדישות). כדי למנוע גנבה של כלי הרכב, רוב ההגאים נעולים כאשר מפתח ההצתה מוצא החוצה מהמנעול.
בדרך כלל ההגאים למכוניות נוסעים עגולים, כאשר ההגה מחובר לעמוד ההיגוי על ידי מספר חישורים. בארצות שבהן נוסעים בצד שמאל של הכביש, ההגה נמצא בצד ימין של המכונית ולהפך.
ציוד ומכשור נוספים הקשורים להגה

ההגה משמש לא רק להיגוי. ברוב המכוניות נמצא בהגה כפתור שמפעיל את הצופר. בנוסף, כלי רכב מודרניים רבים כוללים הגה בעל כפתורים לבקרת שיוט (Cruise Control) ושליטה במערכת הקול של המכונית, זאת כדי להפחית את המקרים בהם הנהג מסיר את ידיו מההגה.
כיום ברוב הגאי המכוניות מאוחסנת כרית אוויר דחוסה במרכז ההגה אשר נפתחת בזמן התנגשות חזיתית. לכן כדי למנוע פציעה מפתיחת כרית האוויר אין לשבת קרוב מידי להגה אלא במרחק של לפחות 30 ס"מ בין ההגה לחזה הנהג.
קיימים אביזרים לקונסולות משחקים מסוימות המעוצבים בצורת הגה ומיועדים בעיקר למשחקי מרוצים.
לעיתים מותקן על ההגה תפוח הגה המסייע בשליטה על ההיגוי.
ד'ר"ס

ד'ר"ס (4260)  היא שנה עברית  אשר  החלה ביום א' בתשרי, אור ל-21 בספטמבר 499 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 500. שנה מסוג גכה, איננה מעוברת, ואורכה 354 ימים. זו שנה רביעית לשמיטה.
אירועים

חתימתו הסופית של התלמוד הבבלי.
נפטרו

י"ג בכסלו – רבינא האחרון, ראש ישיבת סורא ועורך התלמוד הבבלי
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
הערות שוליים

↑  לפי ספר הקבלה לראב"ד.
היסטוריה של עם ישראל
דמויי תנינאים

| דמויי תנינאים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה::  זוחלים 
קבוצה:: דיאפסידה 
קבוצה:: דמויי ארכוזאורים 
קבוצה:: ארכוזאוריה
על־סדרה:: דמויי תנינאים
שם מדעי
 Crocodylomorpha ‏היי, 1930

דמויי תנינאים (שם מדעי: Crocodylomorpha) היא קבוצת זוחלים עתיקה מקבוצת הארכוזאוריה, ממנה נכחדו רוב המינים למעט בני סדרת התנינאים המודרניים. דמויי התנינאים החלו להתפתח בתקופת הטריאס ושגשגו בעיקר בעידן המזוזואיקון אך גם היום הם טורפי-על והטורפים הגדולים ביותר ביבשה.
בני קבוצה זו היו מגוונים מאוד וכללו מינים רחוקים מאוד מהתנינים המודרניים. חלקם היו חיות יבשה מובהקות, חלקם שחו בים (כמו הת'לאטוסוכים) ואחרים דמו באורח חייהם לתנינים המודרניים. הגדולים שבהם היו הסרקוסוכוס, הדיינוסוכוס והפורוסזאורוס שהגיעו לאורך 10–12 מטרים (33–39 רגל) ושקלו 5–8.5 טונות. המכימוזאורוס הימי הגיעו לאורך 9 מטר.
רוב בני הקבוצה היו טורפים, אך חלקם ניזונו רק מדגים ואף מצמחים כמו ה-Chimaerasuchus. אחרים היו טורפים יבשתיים קטלניים כמו הקפרוסוכוס. הגדולים שבדמויי התנינאים טרפו אף דינוזאורים.
מיון

קבוצה דמויי תנינאים (Crocodylomorpha)
משפחה Hallopodidae - נכחדה
משפחה Saltoposuchidae - נכחדה
קבוצה Crocodyliformes
משפחה Hsisosuchidae - נכחדה
משפחה Protosuchidae - נכחדה
משפחה Gobiosuchidae - נכחדה
קבוצה Mesoeucrocodylia
משפחה Shartegosuchidae - נכחדה
קבוצה Metasuchia
משפחה Notosuchidae - נכחדה. בה הנוטוסוכוס
משפחה Chimaerasuchidae - נכחדה
משפחה Chimaerasuchidae - נכחדה
משפחה Comahuesuchidae - נכחדה
משפחה Candidodontidae - נכחדה
משפחה Sphagesauridae - נכחדה
משפחה Mahajangasuchidae - נכחדה
משפחה Peirosauridae - נכחדה
משפחה Baurusuchidae - נכחדה
משפחה Bergisuchidae - נכחדה
משפחה Iberosuchidae - נכחדה
משפחה Sebecidae - נכחדה. בה הברינסוכוס
קבוצה Neosuchia
משפחה Susisuchidae - נכחדה
משפחה מטריורינכוסיים (Metriorhynchidae) - נכחדה
משפחה טלאוזאוריים (Teleosauridae) - נכחדה
משפחה Goniopholididae - נכחדה
משפחה פולידוזאוריים (Pholidosauridae) - נכחדה
משפחה דריוזאוריים (Dyrosauridae) - נכחדה
משפחה Elosuchidae - נכחדה
משפחה סטומטוסוכיים (Stomatosuchidae) - נכחדה
משפחה Bernissartiidae - נכחדה
קבוצה Eusuchia
משפחה אג'יפטוסוכיים (Aegyptosuchidae) - נכחדה
משפחה Allodaposuchidae - נכחדה. בה האלודפוסוכוס
משפחה Atoposauridae - נכחדה
משפחה Bernissartiidae - נכחדה
משפחה Hylaeochampsidae - נכחדה
משפחה Paralligatoridae - נכחדה
משפחה Susisuchidae - נכחדה
סדרה תנינאים (Crocodilia)
משפחה תניניים (Crocodylidae)
משפחה אליגטוריים (Alligatoridae)
משפחה גאביאליים (Gavialidae)
דיקסי ד'אמליו

| --- | --- |

 לידה:  12 באוגוסט 2001 (בת 23) נורווק, קונטיקט, קונטיקט, ארצות הברית 
 מידע טיקטוק
 תקופת הפעילות:  2019–הווה (כ־5 שנים)
 רשומים:  57.2 מיליון בטיקטוק (נכון ל־21 באפריל 2023)
 dixiedamelio.com
 
דיקסי ד'אמליו (באנגלית: Dixie D'Amelio; נולדה ב-12 באוגוסט 2001) היא זמרת ואושיית רשת אמריקאית ומוכרת בזכות סרטוניה בפלטפורמת המדיה החברתית טיקטוק. בשנת 2020 היא כיכבה בסדרת האינטרנט של יוטיוב "Attaway General".
קריירה

הקריירה של דיקסי החלה לאחר שאחותה, צ'ארלי ד'אמליו, צברה פופולריות בפלטפורמת טיקטוק. דיקסי החלה לפרסם גם בטיקטוק, שם צברה למעלה מ-39 מיליון עוקבים וחשבונה נמצא במקום ב-9 ברשימת הידוענים בעלי מספר העוקבים הגדול ביותר בטיקטוק. בנוסף, לדיקסי מעל 19 מיליון עוקבים באינסטגרם ויותר מ-2.1 מיליון עוקבים בטוויטר. היא ממוקמת במקום ה-13 ברשימת הידוענים בעלי מספר העוקבים הגדול ביותר בטיקטוק.
בינואר 2020, חתמה על חוזה בסוכנות "United Talent".
קריירת המשחק של ד'אמליו כוללת הופעה ביוטיוב בתוכנית "Attaway General" של ערוץ BratTv.
ב-26 ביוני 2020, ד'אמליו הוציאה את הסינגל הראשון שלה, "Be Happy".
באוגוסט 2020, חתמה על חוזה בחברה של אנטוניו רייד (אנ'). באותו החודש, פרסם המגזין פורבס כי ד'אמליו הרוויחה בשנה החולפת 2.9 מיליון דולר מחסויות ומכירת מזכרות, מה שהפך אותה לכוכבת הטיקטוק השלישית המרוויחה ביותר.
ב-4 בדצמבר 2020, הוציאה את "One Whole Day", בהשתתפות ויז קאליפה. באותו חודש, יצא הסינגל "Roomates".
בשנת 2022 דורגה במקום ה־20 ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021.
חיים אישיים

בנובמבר 2020 החלה במערכת יחסים עם אושיית הרשת נואה בק.
דיסקוגרפיה > אלבומי אולפן

2022:  A Letter to Me
דיסקוגרפיה > סינגלים

2020: "Be Happy"
2020: "Naughty List"
2020: "One Whole Day"
2020: "Roommates"
2021: "Fuckboy"
2021: "Psycho"
2021: "The Real Thing"
2022: "Wild"
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס בחירת הקהל | 2020 | הכוכב החברתי של 2020 | מועמדות |  |
| פרסי בחירת הילדים של ניקלודיאון | 2022 | כוכב המוזיקה החברתית האהוב | זכייה |  |
| פרסי בחירת הילדים של ניקלודיאון | 2023 | כוכב המוזיקה החברתית האהוב | מועמדות |  |
| פרסי בחירת הילדים של ניקלודיאון | 2023 | יוצרת תוכן אהובה | מועמדות |  |
| פרסי סטרימי | 2020 | יוצר השנה | מועמדות |  |
| פרסי סטרימי | 2021 | יוצר השנה | מועמדות |  |
| פרסי המוזיקה של iHeartRadio | 2021 | פרס כוכב חברתי | מועמדות |  |
הערות שוליים

↑  Grant, Stacey (23 במרץ 2020). "Everything You Need to Know About Dixie D'Amelio, Charli's Older Sister". Seventeen. נבדק ב-3 ביוני 2020. {{cite web}}:  (עזרה)
↑  Jarvey, Natalie (15 בינואר 2020). "TikTok Stars Charli and Dixie D'Amelio Sign With UTA (Exclusive)". The Hollywood Reporter. נבדק ב-3 ביוני 2020. {{cite web}}:  (עזרה)
↑  Twersky, Carolyn (26 ביוני 2020). "You Need to Hear Dixie D'Amelio's New Song". Seventeen (באנגלית אמריקאית). נבדק ב-27 ביוני 2020. {{cite web}}:  (עזרה)
↑  Ju, Shirley (7 באוגוסט 2020). "TikTok's Dixie D'Amelio Lands Record Deal, Joining Jennifer Lopez and Saint JHN on HitCo Roster". Variety. נבדק ב-9 באוגוסט 2020. {{cite web}}:  (עזרה)
↑  Day, Nate (9 באוגוסט 2020). "TikTok star Dixie D'Amelio signs record deal with L.A. Reid's HitCo Entertainment". Fox Business. נבדק ב-9 באוגוסט 2020. {{cite web}}:  (עזרה)
↑  Brown, Abram. "TikTok's 7 Highest-Earning Stars: New Forbes List Led By Teen Queens Addison Rae And Charli D'Amelio". Forbes. נבדק ב-8 באוגוסט 2020. {{cite web}}:  (עזרה)
↑  Alexandra Sternlicht, Top Creators 2022, Forbes (באנגלית)
↑  Widjojo, Conchita Margaret. "TikTok's Noah Beck Says  Dixie D'Amelio Initially 'Didn't Want to Be as Public' About Relationship". People. January 22, 2021
↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
| --- | --- |
בקרת זהויות :  MusicBrainz: 1eb124b7-c5c9-41ef-ba6a-49b2cac6299e
דמיטרי שמיאקה

דמיטרי שמיאקה (ברוסית: Дмитрий Юрьевич Шемяка‏; 1420–1453) היה נסיך מוסקבה בתקופת מאבק בין בני דמיטרי דונסקוי על כס הנסיך.
ביוגרפיה

מקור השם שלו אינו ברור. קיימות שתי גרסאות - שהקמור הוא מילה טטרית שפרושה "תכשיט" או לפי הגרסה השנייה - פרוש השם הוא "בעל כוח גדול במיוחד".
בשנות ה-30 של המאה ה-15 הוא היה שותף פעיל במאבק אביו יורי דמיטרייביץ' ואחיו ואסילי הפוזל על כס נסיך מוסקבה. לאחר פטירתם, החל משנת 1436 הוא היה בראש המחנה.
ב-7 ביולי 1445 במהלך הקרב בין ואסילי השני, נסיך מוסקבה לבין הכוחות של חאנות קאזאן הנסיך נלקח בשבי. בהתאם לנוהג, כס נסיך מוסקבה הועבר לדמיטרי שמיאקה כי באותה התקופה הוא היה הבכור בין צאצאיו איוואן הראשון, נסיך מוסקבה. ואסילי השני הבטיח סכום כסף גדול לחאן, הצליח להשתחרר מהשבי ואף קיבל משוביו כוח צבאי שהיה צריך לעזור לו לחזור לשלטון. עם חזרתו של ואסילי למוסקבה, דמיטרי שמיאקה העביר לו את השלטון ללא בעיות וחזר לעיר אוגליץ' באזור מוסקבה. לצורך העברת כסף לשוביו ואסילי הגדיל מאוד את המיסים והדבר גרם להתמרמרות גדולה בקרב האצילים בנסיכות. רבים מהם ביקשו מדמיטרי לחזור למוסקבה. בתמיכתם, בפברואר 1446 הוא כבש את העיר והחל כהונה שנייה של שלטונו. מספר ימים לאחר מכך נתפס גם נסיך ואסילי. דמיטרי שמיאקה החליט לעוור אותו לאות נקמה על אחיו ואסילי הפוזל ושלח אותו לאוגליץ'. אבל השלום בין בני הדודים היה שברירי מאוד. בסוף שנת 1446 כוחות שתמכו בואסילי השני התקרבו למוסקבה וב-17 בפברואר 1447 הוא החזיר לעצמו את השלטון.
דמיטרי שמיאקה המשיך במאבק צבאי, אך ללא הצלחה והפסיד במספר קרבות. בשנת 1452 הוא הצליח להימלט לנובגורוד וככל הנראה הורעל שם בשנת 1453.